
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση του Γενικού Κανονισμού Λιμένα με αριθ. 16 
«Γιια τα θαλάσια ταξί». 1 

Χορήγηση άδειας παρέκκλισης, βάσει του άρθρου 4ε 
παρ. 3 Ν. 703/77, όπως ισχύει, με την οποία ζητείται 
να πραγματοποιηθεί η συγκέντρωση των εταιρειών 
ΦΑΓΕ Α.Ε. και ΑΦΟΙ ΣΠ. ΣΙΔΕΡΗ Α.Ε. πριντη λήψη ο¬ 
ριστικής απόφασης από την Επιτροπή. 2 

Χορήγηση άδειας παρέκκλισης, βάσει του άρθρου 4ε 
παρ. 3 Ν. 703/77, όπως ισχύει, σχετικά με τη συγκέ¬ 
ντρωση που πραγματοποιείται μέσω ανταλλαγής 
μετοχών των εταιριών Ηθά/ΙθΜ ΡαοΚατά και νοπΡοτίΘ 
Ιπο. 3 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 3131.2/22/97 ( 1 ) 

Έγκριση του Γενικού Κανονισμού Λιμένα με αριθ. 16 «Για 
τα θαλάσια ταξί». 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Σύμφωνα με: 

Ι.Τιςδιατάξειςτουάρθρου ΙΟτουΝ. 1940/91 (ΦΕΚΑ40) 
που αντικαθιστά το άρθρο 156του Ν.Δ. 187/73 (ΦΕΚΑ261) 
«περί Κ.Δ.Ν.Δ.». 

2. Τις διατάξεις του άρθρου 37α του Ν.Δ. 187/73 «περί 
Κώδικος Δημοσίου Ναυτικού Δικαίου» (ΦΕΚ Α 261), που 
προστέθηκε με το άρθρο 9 του Ν. 2329/95 «Ρύθμιση θεμά¬ 
των προσωπικού του Λιμενικού Σώματος και άλλες 
διατάξεις» (ΦΕΚ Α 172). 

3. Το άρθρο 29 Α του Ν. 1558/85 (ΦΕΚ Α 137), όπως προ¬ 
στέθηκε με το άρθρο 27 του Ν. 2081/92 (ΦΕΚ Α 154). 

4. Το Γενικό Κανονισμό με αριθ. Ιδπουεκδόθηκεαπότον 
Αρχηγό του Λιμενικού Σώματος με τις διατάξεις του οποί¬ 
ου ρυθμίζονται θέματα που αφορούν την εύρυθμη λει¬ 
τουργία των λιμένων της Χώρας. 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 


Άρθρο μόνο 

α) Εγκρίνουμε τον πιο κάτω Γ ενικό Κανονισμό Λιμένα με 
αριθ. 16 

ΓΕΝΙΚΟΣ ΚΑΝΟΝΙΣΜΟΣ ΛΙΜΕΝΑ ΑΡΙΘ. 16 
«Για τα θαλάσσια ταξί» 

Ο ΑΡΧΗΓΟΣ ΛΙΜΕΝΙΚΟΥ ΣΩΜΑΤΟΣ 
Έχοντας υπόψη: 

α) Τις διατάξεις του δια του από 9/22 Ιουνίου 1948 Β.Δ. 
Κωδικοποιηθέντος Νόμου 499/1947 « περί πειθαρχικής ε¬ 
ξουσίας των Προϊσταμένων των Λιμενικών Αρχών» (ΦΕΚΑ 
162), συ νδυαζό μενες με τα άρθρα 141 -157 του Ν. Δ. 187/73 
με το οποίο κυρώθηκε ο Κώδικας Δημοσίου Ναυτικού 
Δικαίου (ΦΕΚΑ261). 

β) Τις διατάξεις του Ν.Δ. 444/70 «Περί αρμοδιοτήτων 
Λιμενικού Σώματος και σχέσεων προς τας αρμοδιότητας 
των Σωμάτων Ασφαλείας» (ΦΕΚ Α 39). 

γ) Το άρθρο 156 του Ν.Δ. 187/73 (ΦΕΚ Α 261) «Περί 
Κ.Δ.Ν.Δ.», όπως αυτό ανπκαταστάθηκε με το άρθρο 10 του 
Ν. 1940/91 (ΦΕΚ Α 40) «Μονάδα Ειδικών Αποστολών Λιμενι¬ 
κού Σώματος (ΜΕΑ/ΛΣ) και άλλες διατάξεις περί αυτού». 

δ) Το άρθρο 29Ατου Ν. 1558/85 (ΦΕΚΑ 137), όπως προ¬ 
στέθηκε με το άρθρο 27 του Ν. 2081/92 (ΦΕΚΑ 154). 

ε) Το υπ'αριθ. 1046793/0015/12-5-97 έγγραφο ΥΠ. ΟΙΚ. 

στ) Το αριθ. 330/10-07-97 πρακτικό συνεδρίασης του 
Συμβουλίου Εμπορικού Ναυτικού. 

ζ) Το γεγονός ότι από τις διατάξεις του παρόντος Κανο¬ 
νισμού δεν προκαλείται δαπάνη σε βάρος του κρατικού 
προϋπολογισμού, εκδίδουμε τον ακόλουθο Κανονισμό: 

Άρθρο 1 
Ορια ισχύος 

Ο παρών Γ ενικός Κανονισμός Λιμένα ισχύει στους λιμέ¬ 
νες, στους όρμους και στη θαλάσσια έκταση της περιοχής 
δικαιοδοσίας κάθε Λιμενικής Αρχής της Χώρας. 

Άρθρο 2 

Ορισμοί 

Γ ια την εφαρμογή των διατάξεων του παρόντος Γ ενικού 
Κανονισμού Λιμένα, οι ακόλουθοι όροι έχουντην έναντι αυ¬ 
τών προσδιοριζόμενη σημασία. 

1. «Θαλάσσιο ταξί» (3ΕΑ ΤΑΧΙ): Κάθε επαγγελματικό σκά- 





8862 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


φος, κόρων ολικής χωρητικότητας άνω των πέντε (5) και ολι¬ 
κού μήκους άνω των έξι (6) μέτρων, το οποίο αναπτύσσει τα¬ 
χύτητα μεγαλύτερη από είκοσι (20) κόμβους σύμφωνα με 
βεβαίωση της Δ/νσης Ελέγχου Εμπορικών Πλοίων (ΔΕΕΠ), 
που εφοδιάζεται με άδεια της Λιμενικής Αρχής κατά τις δια¬ 
τάξεις του παρόντος και μεταφέρει μέχρι οκτώ (8) κατ’ανώ- 
τατο όριο επιβάτες σε μόνιμα στεγασμένο κατά το χειμώνα 
και σκιαζόμενο κατά το θέρος χώρο. 

2. «Επιβάτης»: Κάθε άτομο ηλικίας μεγαλύτερης του ε¬ 
νός έτους, εκτός του κυβερνήτη και του πληρώματος, που 
επιβαίνει στο θαλάσσιο ταξί για αναψυχή ή μεταφορά. 

3. «Κυβερνήτης»:Το πρόσωπο εκείνο στο οποίο έχει ανα¬ 
τεθεί με σύμβαση ναυτολόγησης η διακυβέρνηση του θα¬ 
λάσσιου ταξί ή το πρόσωπο εκείνο το οποίο πραγματικά και 
ουσιαστικά ασκεί τη διακυβέρνηση αυτού. 

4. «Πλήρωμα»:Το σύνολο των προσώπων, εκτός του Κυ¬ 
βερνήτη, που υπηρετούν με σύμβαση ναυτολόγησης ή 
προσλαμβάνονται ύστερα από έγκριση της Λιμενικής Αρχής 
για να επιβαίνουν και να εργάζονται στο θαλάσσιο ταξί. 

5. «Επιβαίνοντες»:0 Κυβερνήτης, το πλήρωμα, οι επιβά¬ 
τες καθώς και τα παιδιά ηλικίας κάτω του ενός έτους. 

Άρθρο 3 

Έκδοση αδειών 

1. Τα θαλάσσια ταξί πληρούν τις απαιτήσεις κατασκευής 
και εξοπλισμού των οικείων Κανονισμών Ασφαλείας και 
προστασίας του θαλασσίου περιβάλλοντος και έχουν εφο- 
διασθεί με τα αντίστοιχα πιστοποιητικά για το είδος και την 
κατηγορία των πλόων τους, τα οποία πρέπει να είναι σε ι- 
σχύ. 

2. Για να χρησιμοποιηθεί ένα σκάφος σαν θαλάσσιο ταξί, 
πρέπει να έχει εφοδιασθεί με ειδική άδεια της Λιμενικής 
Αρχής του αφετήριου λιμένα.Στην άδεια μεταξύ των άλλων 
αναγράφονται τα στοιχείατου σκάφους και πλοιοκτήτη κα¬ 
θώς και το είδος και η έκταση των πλόων. 

3. Τα θαλάσσια ταξί επιτρέπεται να εκτελούνπλόες μόνο 
στη θαλάσσια περιοχή δικαιοδοσίας της Λιμενικής Αρχής 
που εξέδωσε την άδεια και των όμορων αυτής Λιμενικών 
Αρχών. 

4. Απαγορεύεται η εκτέλεση πλόων μεταξύ λιμένων οι ο¬ 
ποίοι εξυπηρετούνται καθημερινά από δρομολογιακές 
γραμμές, όπως αυτές ορίζονται στο Π.Δ. 814/74 (ΦΕΚ Α 
359) τις ημέρες κατά τις οποίες εκτελούνται προγραμματι¬ 
σμένα δρομολόγια μεταξύ των λιμένων αυτών.Κατ'εξαίρε- 
ση η εκτέλεση πλόων θαλάσσιων ταξί μεταξύ των ανωτέρω 
λιμένων είναι δυνατό να επιτραπεί εφόσον: 

α) η πυκνότητα και το ωράριο εκτέλεσης των δρομολο¬ 
γίων δεν καλύπτει επαρκώς τις υπάρχουσες ανάγκες.Η 
συνδρομή της προϋπόθεσης αυτής εξετάζεται σε κάθε α¬ 
νανέωση και κάθε ετήσια θεώρηση της άδειας ή 
β) κατά τη δημοσίευση του παρόντος Κανονισμού εκτε- 
λούνται πλόες από θαλάσσια ταξί μεταξύ των συγκεκριμέ¬ 
νων αυτών λιμένων με βάση προϊσχύσαντες Κανονισμούς 
Λιμένα ή 

γ) συντρέχουν περιπτώσεις επειγόντων ή εκτάκτων περι¬ 
στατικών. 

5. Αδειες θαλάσσιων ταξί χορηγούνται μόνο σε σκάφη η¬ 
λικίας μικρότερης των πέντε (5) ετών, η οποία υπολογίζεται 
από την 31 Δεκεμβρίουτου έτους καθέλκυσήςτου, εφόσον 
ο πλοιοκτήτης υποβάλλει στη Λιμενική Αρχή τα παρακάτω 
δικαιολογητικά: 

α.Αίτηση μετά πλήρη στοιχεία του πλοιοκτήτη, 
β. Εγγραφο εθνικότητας και τα προβλεπόμενα από τις κεί¬ 
μενες διατάξεις πιστοποιητικά ασφαλείας του σκάφους. 


γ.Πιστοποιητικό στρατολογικής κατάστασης από το ο¬ 
ποίο να προκύπτει ότι έχει εκπληρώσει τις στρατιωτικές 
του υποχρεώσεις ή ευρίσκεται νόμιμα εκτός στρατεύμα¬ 
τος (για τους άρρενες). 

δ.Πιστοποιητικό του Γραμματέα Πρωτοδικών από το ο¬ 
ποίο να προκύπτει ότι ο ενδιαφερόμενος δεν έχει τεθεί σε 
κατάσταση πτώχευσης, στερητικής ή επικουρικής δικαστι¬ 
κής συμπαράστασης. 

ε.Επικυρωμένο φωτ/φο του δελτίου αστυνομικής ταυτό¬ 
τητας. 

στ.Απόσπασμα ποινικού μητρώου από το οποίο να προ¬ 
κύπτει ότι ο αϊτών δεν έχει καταδικασθεί για κατασκοπεία, 
διασπορά ψευδών ειδήσεων, εγκλήματα για τα υπομνήμα¬ 
τα, δωροδοκία, καταπίεση, απιστία, πρόκληση ναυαγίου α¬ 
πό πρόθεση, βιασμό, εξαναγκασμό σε ασέλγεια, αποπλά- 
νηση, μαστρωπία, εκμετάλλευση πορνών, σωματεμπορία, 
κλοπή, υπεξαίρεση, υφαίρεση, ληστεία, εκβίαση, απάτη, 
λαθρεμπορία, παράβαση των διατάξεων του Νόμου περί 
ναρκωτικών, παράβαση του Νόμου περί προστασίας του ε¬ 
θνικού νομίσματος, παράνομη αλιεία με χρήση εκρηκτικών 
ή χημικών ή φυτικών υλών, παράβαση του Α.Ν. 192/36 και 
γενικά σε ποινή με την οποία καταγνώσθηκε έστω και μερι¬ 
κή αποστέρηση των πολιτικών δικαιωμάτων και δεν έχει πα- 
ρέλθει πενταετία για τα πλημμελήματα ή δεκαετία για τα 
κακουργήματα. 

ζ. Πιστοποιητικό Εισαγγελικής Αρχής ότι δεν διώκεται ως 
φυγόποινος ή φυγόδικος πρόσφατης έκδοσης (όχι πλέον 
του τριμήνου) και 

η.Βεβαίωση της οικείας Δημόσιας Οικονομικής Υπηρε¬ 
σίας του Υπουργείου Οικονομικών ότι έχει υποβληθεί αίτη¬ 
ση έκδοσης πιστοποιητικού έναρξης άσκησης επιτηδεύμα¬ 
τος. 

6. Είναι δυνατή η χορήγηση άδειας σε νομικό πρόσωπο, 
εφόσον από το καταστατικό του προβλέπεται ρητά η πραγ¬ 
ματοποίηση τέτοιων δραστηριοτήτων.Στην περίπτωση αυ¬ 
τή η άδεια εκδίδεται στο όνομα του νομικού προσώπου ενώ 
οι προϋποθέσεις της προηγούμενης παραγράφου 5, ανά¬ 
λογα, πρέπει να συντρέχουν στον, σύμφωνα με το κατα¬ 
στατικό, εκπρόσωπό του, ο οποίος θα δηλωθεί στη 
Λιμενική Αρχή. 

7. Η χορηγηθείσα άδεια ανακαλείται με απόφαση της 
Λιμενικής Αρχής που την εξέδωσε εάν μεταβληθούν οι όροι 
ή εκλείψουν οι προϋποθέσεις με βάση τους οποίους είχε 
χορηγηθεί. 

Άρθρο 4 

Ανανέωση αδειών 

1. Η χορηγούμενη από τη Λιμενική Αρχή άδεια είναι πε¬ 
νταετούς διάρκειας και θεωρείται από τη Λιμενική Αρχή ε¬ 
ντός του πρώτου εξαμήνου κάθε ημερολογιακού έτους α¬ 
φού υποβληθεί στη Λιμενική Αρχή αίτηση του ενδιαφερο¬ 
μένου μαζί με υπεύθυνη δήλωση του άρθρου 8 του Ν. 
1599/86 (ΦΕΚ Α 75) με την οποία να δηλώνεται ότι ουδεμία 
μεταβολή υπήρξε και ότι δεν εξέλειπε καμμία από τις προϋ¬ 
ποθέσεις χορήγησης, όπως αναφέρονται στο προηγούμε¬ 
νο άρθρο. 

2. Η άδεια ανανεώνεται για την επόμενη πενταετία κ.ο.κ. 
μετά από αίτηση στην οποία επισυνάπτονται τα δικαιολο- 
γητικά των περιπτώσεων β, στ και η της παραγράφου 5 του 
προηγούμενου άρθρου. 

3. Η Λιμενική Αρχή ανανεώνει τις άδειες αυτές κατά την 
ανωτέρω διαδικασία, εφόσον τα σκάφη εξακολουθούν να 
πληρούν τις απαιτήσεις του παρόντος Κανονισμού και δεν 
έχει παρέλθει τριακονταετία από την 31 Δεκεμβρίουτου έ¬ 
τους καθέλκυσής τους. 

Άρθρο 5 
Πληρώματα 

1. Η σύνθεση πληρώματος των θαλάσσιων ταξί είναι η 
προβλεπόμενη για την ανώτατη κατηγορία πλόων για την 
οποία χορηγείται η άδεια.Κατά τα λοιπά εφαρμόζονται οι 
διατάξεις της παραγράφου 2 του άρθρου 87 του Ν.Δ. 
187/73 (ΦΕΚ261 Α) . 

2. Οι Κυβερνήτες και τα πληρώματα των θαλάσσιων ταξί 
οφείλουν να συμπεριφέρονται με ευγένεια και κοσμιότητα 
στους επιβάτες. 

3. Οι επιβάτες οφείλουν να συμμορφώνονται προς τις ο¬ 
δηγίες της Λιμενικής Αρχής και τις υποδείξεις των 
Κυβερνητών των σκαφών, έτσι ώστε η διαδρομή να εκτε- 
λείται με ασφάλεια. 

Άρθρο 6 

Μητρώο ιδιοκτητών 

1. Από τη Λιμενική Αρχή τηρείται ειδικό βιβλίο μητρώου ι¬ 
διοκτητών θαλάσσιων ταξί της περιοχής αρμοδιότητάς 
της.Σε αυτό καταχωρίζονται όλα τα φυσικά και νομικά πρό¬ 
σωπα στα οποία χορηγούνται άδειες με βάση τις διατάξεις 
του παρόντος. 

2. Στο βιβλίο μητρώου καταχωρίζονται από τη Λιμενική 
Αρχή αυτεπάγγελτα, με αύξοντα αριθμό και χρονολογική 
σειρά έκδοσης των αδειών τα στοιχεία του φυσικού ή νομι¬ 
κού προσώπου στο οποίο χορηγείται η άδεια, ο αριθμός 
της άδειας, τα στοιχείατου πλοίου καθώς και το είδος και η 
έκταση των πλόων. Η καταχώριση γίνεται την ίδια ημέρα έκ¬ 
δοσης της άδειας και ο σχετικός αριθμός καταχώρισης 
γράφεται πάνω στο φάκελλο του ιδιοκτήτη θαλάσσιου ταξί 
όπου φυλάσσονται αντίγραφο της άδειάς του και τα σχετι¬ 
κά δικαιολογητικά που υποβλήθηκαν για τη χορήγησή 
της.Σε περίπτωση έκδοσης απόφασης οριστικής ανάκλη¬ 
σης της άδειας γίνεται διαγραφή του ιδιοκτήτη θαλάσσιου 
ταξί από το μητρώο μετά την οριστικοποίηση της ανάκλη¬ 
σης. 

3. Παράλληλα με το μητρώο τηρείται και αλφαβητικό ευ¬ 
ρετήριο ιδιοκτητών θαλάσσιων ταξί, στο οποίο αναγράφο¬ 
νται το όνομα του ιδιοκτήτη του θαλάσσιου ταξί και ο αριθ¬ 
μός της καταχώρισής του στο μητρώο. 

Άρθρο 7 

Γενικές διατάξεις 

1. Κάθε θαλάσσιο ταξί, εκτός από τις ενδείξεις του λιμέ¬ 
να και του αριθμού νηολογίου, οι οποίες πρέπει να είναι α- 
ναγεγραμμένες επ' αυτού, θα πρέπει να έχει και πινακίδα 
στην οποία να γράφεται η ιδιότητα του σκάφους, η περιο¬ 
χή απασχόλησής του και ο αριθμός της άδειας. 

2. Η πινακίδα της προηγούμενης παραγράφου είναι λευ¬ 
κή τριγωνική με κόκκινα γράμματα φωτισμένη εσωτερικά 
κατά τη νύκτα και είναι τοποθετημένη εξωτερικά στην ορο¬ 
φή του σκεπαστού χώρου εγκάρσια έτσι ώστε να φαίνεται 
και από τις δύο πλευρές του πλοίου, όταν αυτό έχει παρα¬ 
βάλει. Κατά τη διάρκεια των πλόων, το φως της πινακίδας 
αυτής σβήνεται για να μην προκαλούνται προβλήματα στην 
ασφάλεια της ναυσιπλοΐας. 

3. Τα πλοία της κατηγορίας αυτής έχουν εξωτερικά χρώ¬ 
μα πορτοκαλί. 

4. Απαγορεύεται η χωρίς έγκριση της Λιμενικής Αρχής 
κάθε είδους εξωτερική διακόσμηση ή και διαφήμιση. 

Άρθρο 8 

Μέτρα ασφαλείας 

1. Δεν επιτρέπεται επιβίβαση περισσοτέρων επιβατών α¬ 


πό όσα ορίζει το πιστοποιητικό αξιοπλοΐας και σε οποιαδή¬ 
ποτε περίπτωση περισσοτέρων των οκτώ (8) επιβατών. 

2. Οι ιδιοκτήτες των θαλάσσιων ταξί, εκτός από την ιδιαί¬ 
τερη φροντίδα τους για να διατηρούνται τα σκάφη στα επι¬ 
θυμητά επίπεδα ασφαλείας, μεριμνούν και εξασφαλίζουν 
την καλή εμφάνιση και συντήρησή τους. 

3. Οι Λιμενικές Αρχές στα πλαίσια των προσπαθειών τους 
για την αναβάθμιση της τουριστικής εικόνας της Χώρας και 
των γενικών αρμοδιοτήτων τους παρέχουν προφορικές ή 
έγγραφες οδηγίες προς τους επαγγελματίες της περιοχής 
τους για την καλή εμφάνιση των σκαφών και του προσωπι¬ 
κού τους και υποδεικνύουν μέτρα σχετικά με την ευταξία, 
την υγιεινή και την καθαριότητα και την προστασία θαλασ¬ 
σίου περιβάλλοντος, η τήρηση των οποίων είναι υποχρεω¬ 
τική. 

4. Οι ιδιοκτήτες και οι Κυβερνήτες των θαλάσσιων ταξί 
παρέχουν κάθε δυνατή βοήθεια και ευκολία προσφέρο- 
ντας απροφάσιστα τις υπηρεσίες και τα σκάφη τους στα 
πλαίσια επιχειρήσεων έρευνας και διάσωσης των 
Λιμενικών Αρχών ή για κάλυψη έκτακτων αναγκών Λιμε¬ 
νικής Αστυνομίας. 

5. Τα θαλάσσια ταξί φέρουν τους φανούς και τα σήματα 
που προβλέπονται από το Διεθνή Κανονισμό Αποφυγής 
Συγκρούσεων με την προϋπόθεση ότι αυτά μπορούν να 
προσαρμοσθούν προς τον τύπο του σκάφους. Επίσης κά¬ 
θε θαλάσσιο ταξί φέρει περίβλεπτο αναλάμποντα ηλεκτρό- 
χροο (ΑΜΒΕΡ) φανό εκπέμποντα εξήντα (60) αναλαμπές α- 
νά πρώτο λεπτό και ορατό από απόσταση δύο (2) τουλάχι¬ 
στον ναυτικών μιλίων. Εφόσοντο σκάφος κινείται ο εν λόγω 
φανός θα είναι αναμμένος τόσο την ημέρα όσο και τη νύ¬ 
κτα. 

6. Η εκτέλεση πλόων κατά το χρονικό διάστημα μία ώρα 
μετά τη δύση μέχρι και μία ώραπριντην ανατολή του ηλίου 
επιτρέπεται μόνο σε όσα θαλάσσια ταξί έχουν εφοδιασθεί 
με ραντάρ και διόπτρα νυκτός (νυκτοσκόπιο). 

Άρθρο 9 
Χώροι αναμονής 

1. Τα θαλάσσια ταξί παραβάλλουν για αναμονή, επιβίβα¬ 
ση και αποβίβαση μόνο στους χώρους που ορίζει με από¬ 
φασή της η Λιμενική Αρχή. 

2. Απαγορεύεται η κυκλοφορία σε οργανωμένες λουτρι- 
κές εγκαταστάσεις εκτός εάν υπάρχει ειδικό σημείο προ¬ 
σέγγισης ταχυπλόων σκαφών προσδιορισμένο με σημα¬ 
ντήρες.Κατά τα λοιπά εφαρμόζονται οι εκάστοτε ισχύο- 
ντες περιορισμοί που αναφέρονται στις περιοχές κίνησης 
ταχυπλόων σκαφών. 

3. Η μίσθωση είναι υποχρεωτική στις ώρες εργασίας του 
προσωπικού. 

4. Οταν ένα θαλάσσιο ταξί δεν εργάζεται για οποιονδή- 
ποτε λόγο, πρέπει να απομακρύνεται από τον προβλήτα α¬ 
ναμονής των προς επιβίβαση ατόμων. 

Άρθρο 10 

Κόμιστρα-αποζημιώσεις 

1. Η απασχόληση των θαλάσσιων ταξί επιτρέπεται μόνο 
με ολική ναύλωση, απαγορευομένης της μεταφοράς επι¬ 
βατών με καταβολή εισιτηρίου. 

2. Οι ανώτατες τιμές των κομίστρων των θαλάσσιων ταξί 
καθορίζονται ελεύθερα δύο μόνο φορές το έτος και ισχύ¬ 
ουν γιατη θερινή και χειμερινή περίοδο αντίστοιχα.Η θερι¬ 
νή περίοδος περιλαμβάνει το χρονικό διάστημα από 1ης 
Απριλίου μέχρι 31ης Οκτωβρίου και η χειμερινή το από 1ης 
Νοεμβρίου μέχρι 31ης Μαρτίου διάστημα. Οι εκμεταλλευ- 

όμενοι αυτά υποχρεούνται να δημοσιοποιούντο καθοριζό¬ 
μενα από αυτούς κόμιστρα με κάθε πρόσφορο τρόπο και 
να τα γνωστοποιούν στην οικεία Λιμενική Αρχή δεκαπέντε 
(15) τουλάχιστον ημέρες πριν από την εφαρμογή τους. 

3. Η γνωστοποίηση στη Λιμενική Αρχή κατά τη διαδικασία 
της ανωτέρω παραγράφου 2 πρέπει να γίνεται με τυποποι¬ 
ημένο έντυπο, πανομοιότυπο για όλα τα σκάφη και όλες τις 
περιπτώσεις, στο οποίο να αναγράφεται: 

α) Δικαίωμα εκκίνησης (σημαία). 

β) Κόμιστρο ανά μίλι ημερήσιου πλου. 

γ) Κόμιστρο ανά μίλι νυκτερινού πλου. 

δ) Αποζημίωση για κάθε πέντε λεπτά αναμονής. 

ε) Ανώτατο όριο βάρους ή όγκου δωρεάν μεταφερομέ- 
νων αποσκευών. 

στ) Κόμιστρο ανά τεμάχιο αποσκευών πέραν του ορισμέ¬ 
νου ορίου δωρεάν μεταφοράς. 

4. Αντίγραφο του ανωτέρω πίνακα, καθώς και πίνακας με 
τις μιλιομετρικές αποστάσεις των συνήθως εκτελουμένων 
διαδρομών, θεωρημένοι απάτη Λιμενική Αρχή, αναρτώνται 
εντός καλαίσθητου, υαλόφρακτου και φωτιζόμενου κατά 
τις νυκτερινές ώρες πλαισίου σε περίοπτη θέση στον εσω¬ 
τερικό χώρο του πλοίου και τίθενται υπόψη των επιβατών 
κατά την επιβίβασή τους. 

5. Κάθε διαφορά που ανακύπτει μεταξύ των ενδιαφερο¬ 
μένων μερών επιλύεται από τη Λιμενική Αρχή. 

6. Για κάθε είσπραξη κομίστρου οι εκμεταλλευόμενοι θα¬ 
λάσσια ταξί οφείλουν να εκδίδουν τιμολόγια παροχής υπη¬ 
ρεσιών ή χειρόγραφες αποδείξεις παροχής υπηρεσιών κα¬ 
τά περίπτωση, σύμφωνα με τις ισχύουσες διατάξεις του 
Κώδικα Βιβλίων και Στοιχείων (Π.Δ. 186/92), στα οποία, ε¬ 
κτός των άλλων θα αναγράφονται αναλυτικά και τα νόμιμα 
τέλη και δικαιώματα υπέρ τρίτων, σύμφωνα με τις ισχύου- 
σες διατάξεις. 

Αρθρο 11 
Ειδικές ρυθμίσεις 

Με αποφάσεις της Λιμενικής Αρχής ρυθμίζονται ειδικά 
θέματα τα οποία προκύπτουν από την εφαρμογή του πα¬ 
ρόντος Κανονισμού και ανάγονται στις ιδιαιτερότητες κά¬ 
θε λιμένα. 

Αρθρο 12 

Μεταβατικές Διατάξεις 

α.Αδειες θαλάσσιωνταξί, οι οποίες έχουν χορηγηθεί από 
τις Λιμενικές Αρχές σύμφωνα με τις προϊσχύσασες διατά¬ 
ξεις των Κανονισμών Λιμένα, εξακολουθούν να ισχύουν μέ¬ 
χρι την ημερομηνία λήξης τους και σε κάθε περίπτωση όχι 
πέραν της 31/12/1998. Επιτρέπεται η ανανέωση των αδει¬ 
ών αυτών εάν πληρούνται οι απαιτήσεις του παρόντος 
Κανονισμού πληντου μεγέθους, του ορίου ηλικίας και της 
ταχύτητας των σκαφών και καταχωρηθούν στο τηρούμενο 
από την οικεία Λιμενική Αρχή βιβλίο μητρώου θαλασσίων 
ταξί. 

β.Σε περίπτωση υποβολής αίτησης αντικατάστασης, για 
οποιονδήποτε λόγο ή αιτία, σκάφους (θαλάσσιου ταξί), ε¬ 
φοδιασμένου με άδεια της Λιμενικής Αρχής, με άλλο - νέο 
σκάφος, εφαρμόζονται οι διατάξεις του παρόντος Κα¬ 
νονισμού. 

Άρθρο 13 

Καταργούμενες διατάξεις 

Από την έναρξη ισχύος του παρόντος Κανονισμού κα- 
ταργούνται οι Ειδικοί Κανονισμοί Λιμένα οι οποίοι ρυθμί¬ 
ζουν τα θέματα της έκδοσης αδειών και χρησιμοποίησης 
των θαλάσσιωνταξί καθώς και κάθε άλλη διάταξη που είναι 
αντίθετη προς τις διατάξεις του παρόντος. 


Αρθρο 14 
Κυρώσεις 

1. Οι παραβάτες του παρόντος Γενικού Κανονισμού, του 
οποίου η εκτέλεση ανατίθεται στα Λιμενικά όργανα, ανε¬ 
ξάρτητα από τις συντρέχουσες αστικές και ποινικές ευθύ¬ 
νες, κατά την ισχύουσα νομοθεσία, υπόκεινται και στις κυ¬ 
ρώσεις του άρθρου 157 του Ν.Δ. 187/73 (ΦΕΚ Α 261), το 
πρώτο εδάφιο της παραγράφου 1 του οποίου τροποποιή¬ 
θηκε μεταγενέστερα και ισχύει σύμφωνα μετο άρθρο 2του 
Π.Δ. 381/95 (ΦΕΚ Α 214). 

2. Εκτός από τις ανωτέρω κυρώσεις, σε περίπτωση πα¬ 
ράβασης των διατάξεων του ΔΚΑΣ ή αδικαιολόγητης άρ¬ 
νησης μίσθωσης, η Λιμενική Αρχή δύναται με απόφασή της 
να επιβάλει και προσωρινή αφαίρεση της άδειας από δύο 
(2) ημέρες έως ένα (1) μήνα. 

Πειραιάς, 8 Αυγούστου 1997 
Ο Αρχηγός Λ.Σ. 

Αντιναύαρχος Λ.Σ. ΟΥΣΑΝΤΖΟΠΟΥΛΟΣ Περ. 


β) Για την έκδοση ή ανανέωση της άδειας θαλάσσιου τα¬ 
ξί που αναφέρεται στο άρθρο 3 του παρόντος Κανονισμού 
καταβάλλεται τέλος δέκα χιλιάδων (10.000) δραχμών υπέρ 
του Ειδικού Λογαριασμού Κεφαλαίου Λιμενικής 
Αστυνομίας της εκδούσας Λιμενικής Αρχής. 

γ) Ο Κανονισμός αυτός ισχύει δέκα (10) ημέρες από την 
ημερομηνία δημοσίευσής του στην Εφημερίδα της 
Κυβερνήσεως, εκτός αν άλλως ορίζεται στις επί μέρους 
διατάξεις του. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Πειραιάς, 11 Αυγούστου 1997 

Ο ΥΠΟΥΡΓΟΣ 

ΣΤΑΥΡΟΣ ΑΡ. ΣΟΥΜΑΚΗΣ 
-♦- 

Απόφαση 65/97 (2) 

Χορήγηση άδειας παρέκκλισης, βάσει του άρθρου 4επαρ. 
3 Ν. 703/77, όπως ισχύει, με την οποία ζητείται να πραγ¬ 
ματοποιηθεί η συγκέντρωση των εταιρειών ΦΑΓΕ Α.Ε. 
και ΑΦΟΙ ΣΠ. ΣΙΔΕΡΗ Α.Ε. πριν τη λήψη οριστικής από¬ 
φασης από την Επιτροπή. 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Συνεδρίασε στην αίθουσα 611 του Υπουργείου 
Ανάπτυξης (Γ.Γ. Εμπορίου) την 27η Μάίου 1997, ημέρα 
Τρίτη και ώρα 13.30" με την εξής σύνθεση: 

Πρόεδρος: Ευάγγελος Περάκης. 

Μέλη: Μιχαήλ Φράγκος, κωλυομένου του τακτικού, Νικ. 
Σακελλαρόπουλου, Παναγιώτης Μαντζουράνης, κωλυομέ¬ 
νου τουτακτικού Χαρίλαου Χάρακα, Λεωνίδας Νικολούζος, 
ΔημήτριοςΤζουγανάτος, Ιωάννης Κατσουλάκος. 

Γραμματέας: Αλεξάνδρα - Μαρία Ταραμπίκου. 

Τα λοιπά τακτικά και αναπληρωματικά μέλη, καίτοι προ- 
σκληθέντα, δεν προσήλθαν στη συνεδρίαση λόγω κωλύμα¬ 
τος. 

Θέμα της Συνεδρίασης ήταν η χορήγηση άδειας παρέκ¬ 
κλισης, βάσει του άρθρου 4ε παρ. 3 Ν. 703/77, όπως ισχύ¬ 
ει, με την οποία ζητείται να πραγματοπιηθεί η συγκέντρω¬ 
ση των εταιρειών ΦΑΓΕ Α.Ε. και ΑΦΟΙ ΣΠ. ΣΙΔΕΡΗ Α.Ε. πριν 
τη λήψη οριστικής απόφασης της Επιτροπής. 

Σημειώνεται ότι η εν λόγω υπόθεση είχε αρχικά ορισθεί 

να συζητηθεί στις 22 Μαΐου 1995, ημέρα Τρίτη και ώρα 
10.30 π.μ., οπότε και ανεβλήθη ελλείψει απαρτίας της 
Επιτροπής. 

Στη συνεδρίαση παρέστη η εταιρεία ΦΑΓΕ Α.Ε., διά του 
πληρεξούσιου δικηγόρου, Γ. Κωστακόπουλου. 

Στην αρχή της συζήτησης, το λόγο έλαβε η Γενική 
Εισηγήτρια της Γραμματείας Σ. Καμπερίδου, η οποία ανέ¬ 
πτυξε την εισήγηση της Υπηρεσίας καιπρότεινε να επιτρα- 
πεί παρέκκλιση από την μη πραγματοποίηση της συγκέ¬ 
ντρωσης μεταξύ αφενός της ΦΑΓΕ και αφετέρου της ΑΦΟΙ 
ΣΠ. ΣΙΔΕΡΗ Α.Ε., που γνωστοποιήθηκε στην Επιτροπή 
Ανταγωνισμού την 30η Απριλίου 1997, σύμφωνα με το άρ¬ 
θρο 4β. Στη συνέχεια έλαβε το λόγο ο πληρεξούσιος δικη¬ 
γόρος, ο οποίος ανέπτυξε την αίτηση ζήτησε την παραδο¬ 
χή της και απάντησε σε ερωτήσεις που του υπέβαλαν ο 
Πρόεδρος και τα μέλη της Επιτροπής. Ο Πρόεδρος της 
Επιτροπής έδωσε προθεσμία μέχρι τις 28 Μαΐου 1997 να 
προσκομίσει η αιτούσα εταιρεία το υπόμνημά της καθώς 
καιτο προσύμφωνο πώλησης των μετοχών. 

Η Επιτροπή Ανταγωνισμού συνήλθε σε Διάσκεψη την 29 
Μαΐου 1997, ημέρα Πέμπτη και ώρα 11.30 π.μ., στην αίθου¬ 
σα 611 του Υπουργείου Ανάπτυξης (Γ.Γ. Εμπορίου), κατά 
την οποία, αφού έλαβε υπόψη της τα στοιχεία του φακέ¬ 
λου, την εισήγηση της Γραμματείας της Επιτροπής 
Ανταγωνισμού, τις απόψεις που διατύπωσε εγγράφως και 
προφορικώς η αιτούσα εταιρεία το υπόμνημα, καθώς καιτο 
υποβληθέν προσύμφωνο, σκέφθηκε ως εξής: 

1. Στις 30 Απριλίου 1997 γνωστοποιήθηκε στη 
Γ ραμματείατης Επιτροπής Ανταγωνισμού, σύμφωνα με τις 
διατάξεις του άρθρου 4β παρ. 1 του Ν. 703/77, όπως ισχύ¬ 
ει, η πρόθεση της εταιρείας ΦΑΓΕ Α.Ε. για τη σύναψη προ¬ 
συμφώνου με τον μέτοχο της εταιρείας ΑΦΟΙ ΣΠ. ΣΙΔΕΡΗ 
Α.Ε. και Σιδέρη Σιδέρη για την αγορά 16.720 μετοχών της 
εταιρείας αυτής. Η ΦΑΓΕ Α.Ε. είναι ήδη κάτοχος 39.600 α¬ 
νωνύμων μετοχών της εταιρείας ΑΦΟΙ ΣΠ. ΣΙΔΕΡΗ Α.Ε., 
που αντιπροσωπεύουν ποσοστό 45% επί του μετοχικού κε¬ 
φαλαίου αυτής, με την ολοκλήρωση δε της παραπάνω με¬ 
ταβίβασης το ποσοστό αυτό θα ανέλθει στο 64% και η 
ΦΑΓΕ Α.Ε. κατά συνέπειαν θα αποκτήσει τον έλεγχο της ε¬ 
ταιρείας. Στις 28.5.97 κατατέθηκε στην Επιτροπή Αντα¬ 
γωνισμού και το από 27,5.97 σχετικό προσύμφωνο για την 
πραγματοποίηση της γνωστοποιηθείσας συγκέντρωσης. 

Συγχρόνως με τη γνωστοποίηση υποβλήθηκε αίτηση να 
επιτραπεί σύμφωνα με το άρθρο 4ε παρ. 3 η πραγματοποί¬ 
ηση της συγκέντρωσης πριν την έκδοση της οριστικής α¬ 
πόφασης της Επιτροπής Ανταγωνισού προκειμένου να α¬ 
ποφευχθεί σοβαρή και ανεπανόρθωτη οικονομική ζημιά σε 
βάρος της εταιρείας ΑΦΟΙ ΣΠ. ΣΙΔΕΡΗ Α.Ε. 

2. Το άρθρο 4επαρ. 3του Ν. 703/77, όπως ισχύει, ορίζει 
μεταξύ άλλων ότι η Επιτροπή Ανταγωνισμού μπορεί, ύστε¬ 
ρα από αίτηση, να επιτρέψει παρέκκλιση από τις υποχρεώ¬ 
σεις της παραγράφου 1 του ίδιου άρθρου που αναφέρο- 
νται στην απαγόρευση πραγματοποίησης μίας συγκέντρω¬ 
σης που εμπίπτει στο πεδίο εφαρμογήςτων διατάξεων περί 
προληπτικού ελέγχου πριν από την έκδοση μίας από τις α¬ 
ποφάσεις που προβλέπονται στο άρθρο 4δ παράγραφοι 2, 

3, 4, 5, 6 και 7 του ιδίου νόμου, προκειμένου να αποφευ¬ 
χθούν σοβαρές ζημιές σε βάρος μίας ή περισσοτέρων επι¬ 
χειρήσεων τις οποίες αφορά η πράξη συγκέντρωσης, ή σε 
βάρος τρίτου. Η απόφαση που επιτρέπει την παρέκκλιση 
μπορεί να συνοδεύεται από όρους και υποχρεώσεις που 
σκοπό έχουν να εξασφαλίζουν συνθήκες αποτελεσματικού 
ανταγωνισμού και να αποτρέψουν καταστάσεις που θα 
μπορούσαν να δυσχεράνουν την εκτέλεση τυχόν απαγο¬ 
ρευτικής οριστικής απόφασης. Η άδεια παρέκκλισης μπο¬ 


ρεί να ζητείται και να παρέχεται οποτεδήποτε είτε πριν από 
τη γνωστοποίηση είτε μετά τη συναλλαγή. 

3. Οπως προκύπτει από τη σχετική (γραπτή και προφο¬ 
ρική κατά τη συζήτηση) εισήγηση της Γ ραμματείας της 
Επιτροπής Ανταγωνισμού, η απόκτηση από την ΦΑΓΕ Α.Ε. 
του ελέγχου της ΑΦΟΙ ΣΠ. ΣΙΔΕΡΗ Α.Ε. φαίνεται να εμπί¬ 
πτει στα κριτήρια για την προηγούμενη γνωστοποίηση της 
συγκέντρωσης σύμφωνα με το άρθρο 4β Ν. 703/77, όπως ι¬ 
σχύει. Συνεπώς το υποβαλλόμενο αίτημα παρέκκλισης 
πρέπει να εξετασθεί από την Επιτροπή. 

4. Από τα στοιχεία του φακέλου και την ενώπιον της 
Επιτροπής διαδικασία προέκυψαντα ακόλουθα: 

α. Η ΑΦΟΙ ΣΠ. ΣΙΔΕΡΗ με την υπ’ αριθ. 35/4.2.93 σύμβα¬ 
ση τοκοχρεωλυτικού δανείου, έλαβε από την ΑΤΕ ποσόν 
δραχμών 1.180.000.000 με αρχικό επιτόκιο 25% για την ί¬ 
δρυση βιομηχανικής μονάδας επεξεργασίας γάλακτος. 
Επίσης μετηνυπ' αριθ. 150/12.8.94 σύμβαση βραχυπρό¬ 
θεσμου δανείου, έλαβε από την ΑΤΕ ποσό δραχμών 
100.000.000 με αρχικό επιτόκιο 25%. Προς εξασφάλιση 
των ανωτέρω δανείων έχουν εγγράφει υποθήκες ποσού 
δραχμών 1.470.000.000 στα πάγια της εταιρείας υπέρ της 
ΑΤΕ. 

Υστερα απάτην αδυναμίατης εταιρείας να ανταποκριθεί 
στους όρους αποπληρωμής των ως άνω δανείων, κοινο¬ 
ποιήθηκαν από την ΑΤΕ οι από 20.3.97 επιταγές προς πλη¬ 
ρωμή για ποσά δραχμών 1.007.886.129 και 134.299.778 α¬ 
ντίστοιχα, πλέον των τόκων, από της επιδόσεώς των με α¬ 
ποτέλεσμα να καταστούν τα εν λόγω δάνεια ληξιπρόθεσμα 
και απαιτητό ολόκληρο το ποσό των δανείων. Λόγω αδυνα¬ 
μίας πληρωμής των ανωτέρω ποσών, η ΑΤΕ προέβη σε α¬ 
ναγκαστική κατάσχεση όλης της κινητής περιουσίας της ο- 
φειλέτιδας εταιρείας. Εν συνεχεία η ΑΤΕ Αμυνταίου θα εκ- 
δόσει πρόγραμμα πλειστηριασμού της κατασχεθείσης 
περιουσίας. 

Ενόψει όμως της επικείμενης απόκτησης από την ΦΑΓΕ 
Α.Ε. του ελέγχου της ΑΦΟΙ ΣΠ. ΣΙΔΕΡΗΣ Α.Ε., η ΑΤΕ, κατά 
την 11/13.4.97 συνεδρίαση του Γενικού της Συμβουλίου, 
δέχθηκε να υπογράψει νέα σύμβαση ρύθμισης των χρεών 
της οφειλέτιδος και να αναστείλει την διαδικασία της ανα¬ 
γκαστικής εκτέλεσης, υπό τον όρο ότι μέχρι την 31.5.97 θα 
καταβληθεί από την οφειλέτιδα εταιρεία το ποσό των δραχ- 
μών400.000.000 και μέχριτην30.6.97 θακαταβληθεί τοπο- 
σό των δραχμών 110.000.000, άλλως θα κινήσει την ανα- 
σταλείσα διαδικασία αναγκαστικής εκτελέσεως. 

β. Επίσης, με την από 14.7.95 σύμβαση δανείου, η ως ά¬ 
νω εταιρεία έλαβε από την ΡΡΙΕδΕΑΝϋ ΕΜΑΣ Α.Ε. το πο¬ 
σό των δραχμών 106.000.000. 

Υστερα από την αδυναμία της εταιρείας να αποπληρώ¬ 
σει και αυτό το δάνειο εκδόθηκε από το Μονομελές 
Πρωτοδικείο Αθηνών, η υπ’ αριθ. 8690/1996 διαταγή πλη¬ 
ρωμής, για ποσό δραχμών 116.273.227 πλέον τόκων από 
της επιδόσεώς της. Στη συνέχεια, η ΡΒΙΕδΐΛΝϋ ΕΛΛΑΣ 
Α.Ε. επέβαλε αναγκαστική κατάσχεση επίτης ακίνητης πε¬ 
ριουσίας αυτής (του εργοστασίου της), ενώ προχώρησε 
και σε κατάσχεση της ακίνητης περιουσίας των μετόχων 
της εταιρείας, οι οποίοι είχαν εγγυηθεί για την αποπληρω¬ 
μή του δανείου. Ο πλειστηριασμός ορίσθηκε για τις 
11.12.96. Κατά της εν λόγω διαταγής πληρωμής, η εταιρεία 
και οι εγγυητές άσκησαν διάφορα ένδικα βοηθήματα. 

Ενώ όμως εκκρεμούσε η αντιδικία, η εταιρεία και οι εγ¬ 
γυητές της πρότειναν στην ΡΒΙΕδΕΑΝΟ συμβιβαστική επί¬ 
λυση της διαφοράς και στις 22.11.96 κατέληξαν σε συμ¬ 
φωνία. Το ιδιωτικό συμφωνητικό αναγνωρίσεως χρέους και 
επίλυσης διαφοράς που κατήρτισαν, προβλέπει την κατα¬ 
βολή εφάπαξ ποσού 35.000.000 με την υπογραφή του συμ- 

φωνητικού και οκτώ (8) μηνιαίων δόσεων ποσού δραχμών 
10.000.000 εκάστης στις 20 κάθε ημερολογιακού μήνα. 

Η αποπληρωμή του χρέους αυτού δημιουργεί καθυστε¬ 
ρήσεις στην πληρωμή άλλων υποχρεώσεων προς τρίτους 
που την προμηθεύουν με πρώτες ύλες και παράλληλα προ- 
καλούνται δυσμενείς συνέπειες στα χρηματοοικονομικά 
της εταιρείας, ενώ θεωρείται αδύνατον, λόγω ελλείψεως 
οικονομικής ρευστότητας και πιστοληπτικής ικανότητας, 
να ανταπεξέλθει η εταιρεία στις υποχρεώσειςπου απορρέ¬ 
ουν από την παραπάνω συμφωνία. 

Από τα παραπάνω, προκύπτει ότι η τυχόν απόρριψη της 
αίτησης παρέκκλισης, θα επιφέρει την ανατροπή της συμ- 
φωνηθείσας ρύθμισης χρεών με την εταιρεία ΡΒΙΕδίΑΝϋ, 
αλλά και την άρνηση της ΑΤΕ για ρύθμιση των χρεών της ε¬ 
ταιρείας, γεγονός που πιθανότατα θα την οδηγήσει σε πτώ¬ 
χευση. 

Σύμφωνα με δηλώσεις της γνωστοποιούσας εταιρείας, η 
μόνη λύση για την αποφυγή σοβαρής και ανεπανόρθωτης 
βλάβης στα οικονομικά της εταιρείας ΑΦΟΙ ΣΠ. ΣΙΔΕΡΗ 
Α.Ε., αλλά και στους δανειστές αυτής, αποτελεί η άμεση 
πραγματοποίηση της συγκέντρωσης με την ΦΑΓΕ Α.Ε., ε¬ 
φόσον βέβαια υπογράφει η σχετική συμφωνία, ενώ θα δο¬ 
θεί ώθηση στην τοπική παραγωγή του αγελαδινού και του 
αιγοπρόβειου γάλακτος, θα δημιουργηθούν νέες θέσεις 
εργασίας και θα ενισχυθεί η τοπική οικονομία. Σημειώνεται 
ότι σύμφωνα με στοιχεία της Εθνικής Στατιστικής Υπη¬ 
ρεσίας, η Δυτική Μακεδονία είναι μία από τις φτωχότερες 
περιοχές της Ελλάδος, με οξύτατο πρόβλημα ανεργίας. 

Συνεπώς, με βάση τα παραπάνω, συντρέχει περίπτωση 
σοβαρής ζημιάς, κατάτην έννοια του άρθ. 4ε παρ. 3 καιπα- 
ρέχεται στην Επιτροπή Ανταγωνισμού η δυνατότητα να χο¬ 
ρηγήσει σχετική παρέκκλιση σύμφωνα με το άρθρο αυτό, 
για τους λόγους αυτούς: 

Δέχεται την από 30.4.97 αίτηση και επιτρέπει στην αιτού¬ 
σα παρέκκλιση από τις υποχρεώσεις που αναφέρονται 
στην παρ. 1 του άρθρου 4ε του Ν. 703/77, όπως ισχύει και 
αφορούν την συγκέντρωση που γνωστοποιήθηκε την 30η 
Απριλίου 1997 σύμφωνα με το άρθρο 4β. 

Διευκρινίζει ότι η παρούσα απόφαση δεν προδικάζει την 
οριστική κρίση και απόφαση της Επιτροπής ως προς τη νο¬ 
μιμότητα της γνωστοποιηθείσας συγκέντρωσης βάσει των 
άρθρων 4γ και 4δ του . Ν. 703/77, όπως ισχύει, μετά την ε¬ 
ξέταση της τελευταίας επί της ουσίας. 

Η απόφαση εκδόθηκετην 30ή Μάίου 1997. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ο Πρόεδρος 
ΕΥΑΓΓΕΛΟΣ ΠΕΡΑΚΗΣ 

- 4 - 

Απ όφασ η 67/ 97 (3) 

Χορήγηση άδειας παρέκκλισης, βάσει του άρθρου 4ε παρ. 
3 Ν. 703/77, όπως ισχύει, σχετικά με τη συγκέντρωση 
που πραγματοποιείται μέσω ανταλλαγής μετοχών των 
εταιριών ΗθννΙθίί ΡαοΚαΓά και Ν/βηΡοηθ Ιπο. 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Συνεδρίασε στην αίθουσα 611 του Υπουργείου Ανά¬ 
πτυξης (Γ.Γ. Εμπορίου) την 24η Ιουνίου 1997, ημέρα Τρίτη 
και ώρα 10.45 π.μ., με την εξής σύνθεση: 

Πρόεδρος: Κωνσταντίνος Λασσαδός. 

Μέλη: Νικόλαος Σακελλαρόπουλος, Παναγιώτης Μαντζου- 


ράνης, κωλυομένου του τακτικού Χαρίλαου Χάρακα, 
Κωνσταντίνος Ηλιόπουλος, Λεωνίδας Νικολούζος. 

Γραμματέας: Αλεξάνδρα - Μαρία Ταραμπίκου. 

Τα λοιπά τακτικά και αναπληρωματικά μέλη, καίτοι προ- 
σκληθέντα, δεν προσήλθαν στη συνεδρίαση λόγω κωλύμα¬ 
τος. 

Θέμα της Συνεδρίασης ήταν η αίτηση για χορήγηση ά¬ 
δειας παρέκκλισης, σύμφωνα με το άρθρο 4ε παρ. 3 Ν. 
703/77, όπως ισχύει, σχετικά με τη συγκέντρωση που πραγ¬ 
ματοποιείται μέσω ανταλλαγής μετοχών των εταιρειών 
ΗθννΙθίί ΡαοΙοΓά και νβπΡοηβ Ιπο. 

Στη συνεδρίαση παρέστησαν οι κλητευθείσες εταιρείες, 
διά των πληρεξουσίων δικηγόρων τους, Κωνσταντίνου 
Βαϊνανίδη και Κωνσταντίνου Βουτεράκου. 

Στην αρχή της συζήτησης, το λόγο έλαβε η Γενική 
Εισηγήτρια Σ. Καμπερίδου, η οποία ανέπτυξε την εισήγηση 
της Υπηρεσίας και πρότεινε να επιτραπεί η εξεταζόμενη 
συγκέντρωση, κατά παρέκκλιση της απαγόρευσης πραγ¬ 
ματοποίησής της, πριν την έκδοση σχετικής οριστικής α¬ 
πόφασης από την Επιτροπή. 

Στη συνέχεια έλαβαντο λόγο οι πληρεξούσιοι δικηγόροι, 
οι οποίοι ανέπτυξαντην αίτηση, ζήτησαντηνπαραδοχήτης 
και απάντησαν σε ερωτήσεις που τους υπέβαλαν ο 
Πρόεδρος και τα Μέλη της Επιτροπής. Κατόπιν και μετά α¬ 
πό αίτημα των πληρεξουσίων δικηγόρων ορκίσθηκε στο 
Ευαγγέλιο και εξετάσθηκε από την Επιτροπή η μάρτυρας 
ΚαΙΙίθ δοάοονβ, Διευθύντρια του τμήματος ΘοιροΓαΙθ 
ΟθνβΙορΓηθηΙτης εταιρείας ΗθννΙθίί ΡαοΚθΓά, η οποία αφού 
επιβεβαίωσε τα όσα είχαν προηγουμένως αναφέρει οι ως 
άνω δικηγόροι, απάντησε σε ερωτήσεις που της υπέβαλαν 
ο Πρόεδρος και τα μέλη της Επιτροπής. Διερμηνέας ήταν η 
Ευαγγελία Βασιλάκη, δικηγόρος. 

Στη συνέχει απεχώρησαν της αιθούσης τα ενδιαφερόμε¬ 
νο μέρη και η Επιτροπή Ανταγωνισμού συνδιασκέφθηκε και 
αφού έλαβε υπόψη της τα στοιχεία του φακέλλου, την ει¬ 
σήγηση της Γραμματείας της Επιτροπής Ανταγωνισμού, 
τις απόψεις που διατύπωσαν προφορικώς οι πληρεξούσιοι 
δικηγόροι και η μάρτυρας, σκέφθηκε ως εξής: 

Επειδή κατά μεν τη διάταξη του άρθρου 4 παρ. 2 στοιχ. β 
του Ν. 703/1977, όπως αυτός ισχύει τώρα «όταν ένα ή πε¬ 
ρισσότερα πρόσωπα που ελέγχουν ήδη τουλάχιστο μία ε¬ 
πιχείρηση ή μία ή περισσότερες επιχειρήσεις, αποκτούν ά¬ 
μεσα ή έμμεσα, τον έλεγχο του συνόλου ή τμημάτων μίας ή 
περισσοτέρων άλλων επιχειρήσεων», κατά δε τη διάταξη 
του άρθρου 4β παρ. 1 αυτού «Κάθε συγκέντρωση επιχει¬ 
ρήσεων πρέπει να γνωστοποιείται στην Επιτροπή 
Ανταγωνισμού μέσα σε δέκα (10) εργάσιμες ημέρες από τη 
σύναψη της συμφωνίας ή τη δημοσίευση της προσφοράς ή 
ανταλλαγής ή την απόκτηση συμμετοχής, που εξασφαλίζει 
τον έλεγχο της επιχείρησης όταν: α) το μερίδιο αγοράςτων 
προϊόντων ή υπηρεσιών που αφορά η συγκέντρωση, όπως 
αυτό ορίζεται στο άρθρο 4στ, αντιπροσωπεύει στην εθνική 
αγορά ή σε ένα σημαντικό σε συνάρτηση μετά χαρακτηρι¬ 
στικά των προϊόντων ή των υπηρεσιών τμήμα της, τουλάχι¬ 
στο είκοσι πέντε τοις εκατό (25%) του συνολικού κύκλου 
εργασιών που πραγματοποιείται με τα προϊόντα ή τις υπη¬ 
ρεσίες που θεωρούνται ομοειδή απότον καταναλωτή λόγω 
των ιδιοτήτων, της τιμής τους και της χρήσης για την οποία 
προορίζονται ή β) ο συνολικός κύκλος εργασιών όλων των 
επιχειρήσεων που συμμετέχουν στη συγκέντρωση, κατά τα 
οριζόμενα στο άρθρο 4στ, ανέρχεται τουλάχιστον στο σε 
δραχμές ισόποσο των πενήντα εκατομμυρίων (50.000.000) 
Ευρωπαϊκών Λογιστικών Μονάδων (ΕΟίΙ) και δύο τουλάχι¬ 
στον από τις συμμετέχουσες επιχειρήσεις πραγματοποι- 

ούν, καθεμία χωριστά, στην εθνική αγορά συνολικό κύκλο 
εργασιών άνω του σε δραχμές ισόποσου των πέντε εκα¬ 
τομμυρίων (5.000.000) Ευρωπαϊκών Λογιστικών Μονάδων 
(ΕΟϋ) και κατά τη διάταξη του άρθρου 4δπαρ. 1,2, 3,4 και 
5 αυτού «1. Η Επιτροπή Ανταγωνισμού εξετάζει τη συγκέ¬ 
ντρωση μόλις υποβληθεί η σχετική προηγούμενη γνωστο¬ 
ποίηση. 2. Άν διαπιστωθεί ότι η γνωστοποιηθείσα συγκέ¬ 
ντρωση δεν εμπίπτει στο πεδίο εφαρμογής του άρθρου 4β 
παρ. 1, ο Πρόεδρος της Επιτροπής Ανταγωνισμού εκδίδει 
μέσα σε ένα (1)μήνα απάτη γνωστοποίηση σχετική πράξη, 
η οποία κοινοποιείται στα πρόσωπα ή τις επιχειρήσεις που 
προέβησαν στη γνωστοποίηση. 3. Αν διαπιστωθεί ότι η 
γνωστοποιηθείσα συγκέντρωση εμπίπτει στο πεδίο εφαρ¬ 
μογής του άρθρου 4β παρ. 1 μέσα σε ένα (1) μήνα από την 
ημερομηνία γνωστοποίησης, η υπόθεση εισάγεται στην 
Επιτροπή Ανταγωνισμού και ειδοποιούνται παράλληλα τα 
πρόσωπα ή οι επιχειρήσεις που προέβησαν στη γνωστο¬ 
ποίηση για την εισαγωγή της υπόθεσης στην Επιτροπή 
Ανταγωνισμού. 

4. Αν η Επιτροπή Ανταγωνισμού διαπιστώσει ότι η γνω¬ 
στοποιηθείσα συγκέντρωση, μετά τυχόν τροποποιήσεις 
που επέφεραν οι συμμετέχουσες επιχειρήσεις, δεν μπορεί 
να περιορίσει σημαντικά τον ανταγωνισμό, εκδίδει σχετική 
απόφαση, μέσα σε προθεσμία δύο (2) μηνών από την εισα¬ 
γωγή της υπόθεσης σε αυτή. 5. Η απόφαση της Επιτροπής 
Ανταγωνισμού κατά την παρ. 4 μπορεί να θέτει όρους και 
να επιβάλλει υποχρεώσεις προκειμένου να διασφαλισθεί ό¬ 
τι οι συμμετέχουσες επιχειρήσεις θατηρήσουντις δεσμεύ¬ 
σεις που έχουν αναλάβει έναντι της Επιτροπής 
Ανταγωνισμού όσον αφορά την τροποποίηση του αρχικού 
σχεδίου συγκέντρωσης. Η απόφαση αυτή καλύπτει επίσης 
τους περιορισμούς που συνδέονται άμεσα με την πραγμα¬ 
τοποίηση της συγκέντρωσης και είναι απαραίτητοι για αυ¬ 
τή.» και τέλος κατά τη διάταξη του άρθρου 4ε παρ. 1 «Με 
την επιφύλαξη των διατάξεων των παρ. 2 και 3 του παρό¬ 
ντος άρθρου απαγορεύεται η πραγματοποίηση της συγκέ¬ 
ντρωσης μέχρι την έκδοση μίας από τις αποφάσεις που 
προβλέπονται στο άρθρο 4δ παρ. 2, 3, 4, 5, 6 και 7. Η πα¬ 
ραπάνω απαγόρευση ισχύει και για τις συγκεντρώσεις που, 
ενώ έπρεπε, δεν γνωστοποιήθηκαν σύμφωνα με το άρθρο 
4βπαρ. 1 «Σεπερίπτωσηπαράβασηςτης απαγόρευσης αυ- 
τής η Επιτροπή Ανταγωνισμού επιβάλλει πρόστιμο ύψους 
μέχρι δέκα πέντε τοις εκατό (15%) του συνολικού κύκλου 
εργασιών των συμμετεχουσών επιχειρήσεων, όπως αυτός 
ορίζεται στο άρθρο 4ατ» και 3 «Η επιτροπή Ανταγωνισμού 
μπορεί, ύστερα από αίτηση, να επιτρέψει παρέκκλιση από 
τις υποχρεώσεις, που αναφέρονταιστιςπαρ. 1 και 2 τουπα- 
ρόντος άρθρου, προκειμένου να αποφευχθούν σοβαρές 
ζημίες σε βάρος μίας ή περισσοτέρων επιχειρήσεων τις ο¬ 
ποίες αφορά η πράξη συγκέντρωσης, ή σε βάρος τρίτου. Η 
απόφαση που επιτρέπει την παρέκκλιση μπορεί να συνο¬ 
δεύεται από όρους και υποχρεώσεις που σκοπό έχουν να ε¬ 
ξασφαλίζουν συνθήκες αποτελεσματικού ανταγωνισμού 
και να αποτρέψουν καταστάσεις που θα μπορούσαν να δυ- 
σχεράνουν την εκτέλεση τυχόν απαγορευτικής οριστικής 
απόφασης. Η άδεια παρέκκλισης μπορεί να ζητείται και να 
παρέχεται οποτεδήποτε είτε πριν από τη γνωστοποίηση εί¬ 
τε μετά τη συναλλαγή. Η απόφαση που επιτρέπει την πα¬ 
ρέκκλιση μπορεί να ανακληθεί από την Επιτροπή 

Ανταγωνισμού, αν συντρέχει κάποιος από τουςλόγουςπου 

αναφέρονται στο άρθρο 4δ παρ. 10», του ίδιου νόμου. 

Επειδή από όλα τα έγγραφα του φακέλου που σχηματί- 
σθηκε, τους ισχυρισμούς και εξηγήσεις των αιτουσών, την 
κατάθεση της ενώπιον της Επιτροπής εξετασθείσας μάρ¬ 


τυρας, Καϋθ Βοίιοονβ - Διευθύντρια, Τμήμα Οοφοτείβ 
ΟθνβΙορπίθηΙ (Συγχωνεύσεις κ.λπ) και όλη την ενώπιον της 
Επιτροπής διεξαχθείσα διαδικασία, προέκυψαντα εξής: 

Με την από 22.4.97 σύμβαση και σχέδιο αναδιοργάνω¬ 
σης που καταρτίσθηκε μεταξύ των εταιρειών 1) ΗβννΙθΙΙ 
ΡαείΟΓά Οοπτραπγ, 2) ΤοννθΓ Βπάρβ Αοςυίείίίοπ 
ΟθφθΓ3ίίοπ, θυγατρικής της πρώτης και πλήρως ελεγχό¬ 
μενης από αυτήν και 3) νθπΡοπθ ΙηοοφθΓ 3 ίίοη, συμφωνή- 
θηκε ότι η τρίτη θα «συγκεντρωθεί» με την πρώτη και συ¬ 
γκεκριμένα οι κοινές μετοχές της ΤοννθΓ Βπάςβ Αοςυίείίίοπ 
ΟοΓροΓειίίοπ θα μετατραπούν, με προκαθορισμένη σχέση 
ανταλλαγής, σε μετοχές της νθΐϊΡοηθ ΙηοοφΟΓθίίοη και οι 
υφιστάμενες κοινές μετοχές της νβπΡοπβ θα ακυρωθούν 
αυτομάτως και θα μετατραπούν σε κοινές μετοχές της 
ΗθννΙθίί ΡβοΙοΓά, ώστε μετά την ολοκλήρωση της συγκέ¬ 
ντρωσης, η νθπΡοπθ θα είναι μία πλήρως ελεγχόμενη θυ¬ 
γατρική εταιρεία της ΗβννΙβίΐ ΡβοΙοιτΙ, η σύμβαση δε αυτή 
προβλέπει ειδική διαδικασία ανταλλαγής των μετοχών μέ¬ 
σω κοινώς αποδεκτού θεματοφύλακα - εκπροσώπου της 
Τράπεζας Ηθπίε ΤΓυεί 3πά δθνίπςε Β3ηΙ< και η ολοκλήρωση 
της συναλλαγής εξαρτήθηκε από την έγκριση 1) της γενι¬ 
κής συνέλευσης των μετόχων της εξαγοραζόμενης εται¬ 
ρείας (νβπΡοπθ Ιπο) 2) της αρμόδιας Επιτροπής κεφαλαια- 
γοράςτων ΗΠΑ, η οποία χορηγήθηκετην27.5.97 και 3) της 
αρμόδιας Αρχής Ανταγωνισμού των ΗΠΑ, η οποία έχει ήδη 
χορηγηθεί ως και των Αρχών Ανταγωνισμού της 
Γερμανίας, η οποία χορηγήθηκε επίσης και Ιταλίας, η έκ¬ 
δοση της οποίας αναμένεται. 

Η εταιρεία ΗβννΙβίί ΡεοΙοΦ συστάθηκε το 1947 με έδρα 
την Καλκρόρνια - Η ΠΑ και αποτελεί ήδη μεγάλο πολυεθνικό 
όμιλο που δραστηριοποιείται στην παγκόσμια αγορά μέσω 
των διαφόρων θυγατρικών του εταιρειών. Σχεδιάζει, κατα¬ 
σκευάζει, διαθέτει και παρέχει υπηρεσίες για εξοπλισμό 
και συστήματα μετρήσεων, υπολογισμού και επικοινωνιών 
και συγκεκριμένα προσφέρει μεγάλη ποικιλία συστημάτων 
και προϊόντων που περιλαμβάνουν συστήματα υπολογι¬ 
στών, προσωπικούς υπολογιστές (Ρ.Ο.), εκτυπωτές και άλ¬ 
λα περιφερειακά προϊόντα πληροφορικής, εξοπλισμό και 
συστήματα ηλεκτρονικού ελέγχου για επιστημονική χρή¬ 
ση, ιατρικά ηλεκτρονικά όργανα και στερεά εξαρτήματα 
για χημική ανάλυση ενώ παρέχει και συμβουλευτικές υπη¬ 
ρεσίες, όπως εκπαίδευση, υποστήριξη και συντήρηση, 
χρηματοδότηση και μίσθωση για την απόκτηση των προϊό¬ 
ντων. 

Από τις θυγατρικές του εταιρείες, μόνον η ΗθννΙθΙΙ 
ΡαοίοΓά ΗθΙΙαε, με έδρα στην Καλκρόρνια, έχει υποκατά¬ 
στημα στην Ελλάδα. 

Η ΤοννθΓ Βπάςβ Αοςυίείίίοπ ΟοφΟΓΒίίοπ δεν διαθέτει ίδια 
περιουσιακά στοιχεία, ούτε δραστηριοποιείται σε κάποια 
αγορά αλλά απλώς επιτελεί το ρόλο του «οχήματος» για 
την πραγματοποίηση των συγκεκριμένων συναλλαγών. 

Εξάλλου η νβπΡοπβ έχει έδρα στις ΗΠΑ, διαθέτει όλα τα 
προϊόντα της σε πάνω από 100 χώρες, αλλά δεν έχει θυγα¬ 
τρική εταιρεία, ούτε υποκατάστημα στην Ελλάδα. 
Σχεδιάζει, αναπτύσσει, κατασκευάζει, εμπορεύεται και υ¬ 
ποστηρίζει μία ολοκληρωμένη σειρά προϊόντων αυτοματο¬ 
ποίησης συναλλαγών, η οποία περιλαμβάνει κυρίως τερ¬ 
ματικά αναγνώρισης καρτών σε σημεία πωλήσεων, προϊό¬ 
ντα που υποστηρίζουν τις αποκαλούμενες «έξυπνες 
κάρτες» («οίιίρ 03Γάε»ή «εητβΓί οαΦε»), περιφερειακά προϊ¬ 
όντα, λογισμικό και συμβουλευτικές υπηρεσίες, υπηρεσίες 

υποστήριξης και χρηματοδοτικά προγράμματα. Οι μετο- παγκόσμιος κύκλος εργασιών των εταιρειών που συμμετέ- 
χές τόσο της ΗθννΙβίΙ ΡοσΚ&Γά όσο και της νβπΡοηβ είναι ει- χουν στη συγκέντρωση κατά τα έτη 1994, 1995και 1996 ή- 
σηγμένες στο Χρηματιστήριο Αξιών της Νέας Υόρκης. Ο ταν ο εξής: 



ΗΕννίΕΤΤ ΡΑΟΚΑΒΩ 

νΕΗΙΡΟΝΕ 


ΔΡΧ. 

ΕΟϋ 

ΔΡΧ. 

Εου 

1994 

6.062.816.600.000 

21.124.796.515,68 

76.687.800.800 

267.204.880,8 

1995 

7.302.952.300.000 

24.383.814.023,37 

89.671.607.200 

299.404.364,6 

1996 

9.247.694.000.000 

30.672.285.240,46 

113.721.122.000 

377.184.484,2 


Ως προς τα μερίδια στη σχετική αγορά, που περιλαμβά¬ 
νει την παραγωγή και εμπορία τερματικών μηχανών γιατα 
σημεία πώλησης αγαθών/υπηρεσιών που χρησιμοποιού¬ 
νται και για τις εγκρίσεις πληρωμών μέσω πιστω- 
τικών/χρεωστικών καρτών, στην οποία δεν υπάρχουν υ¬ 
ποκατάστατα προϊόντα, λόγω της εξειδικευμένης χρήσης 
των τερματικών αυτών μηχανών, για το έτος 1996, η 
Ν/θπΡοπβ είχε το 80% περίπου, με βασικούς ανταγωνιστές 
τη Γαλλική ΒσάΙυπτόθΓρβΓ, με μερίδιο αγοράς 18% περί¬ 
που και την Αμερικανική ΗγροΓΟΟΠΊ με 2% περίπου, ενώ 
δραστηριοποιούνται σε αυτήν και οι εταιρείες ΜβΙΙοη 
ΤθοάηοΙθ9ίθ5,3πΐθΙ1θΓκαιθ3ί<θ5ΑΕκαιπελάτεςτωνπροϊ- 
όντων της είναι μεγάλες τράπεζες ή πιστωτικά ιδρύματα, 
οι οποίοι τα προμηθεύονται, μετά από ανοικτό μειοδοτικό 
διαγωνισμό κατά τον οποίο αγοράζουν μαζικά μεγάλες 
ποσότητες τερματικών. 

Το οριστικό κλείσιμο της εξαγοράς με την ανταλλαγή 
των μετοχών, θα ολοκληρωθεί την 25.6.97 με την έγκριση 
των μετόχων στη Γενική Συνέλευση της νοπΡοηο, που θα 
πραγματοποιηθεί την ημέρα αυτή, υπό την προϋπόθεση 
ότι μέχρι τότε θα έχουν χορηγηθεί οι απαραίτητες εγκρί¬ 
σεις όλων των αρμοδίων υπηρεσιών. Τέλος, πιθανολογή¬ 
θηκε ότι αν δεν επιτραπεί στις αιτούσες παρέκκλιση από 
τις υποχρεώσειςτωνπαρ. 1 και2του άρθρου 4ε, θαεπέλ- 
θουν σοβαρές ζημίες σε βάρος των «συγκεντρουμένων» 
επιχειρήσεων για τους ακόλουθους λόγους: 1) Αν καθυ¬ 
στερήσει η ανταλλαγή των μετοχών μέχρι της δημοσιεύ- 
σεως της απόφασης της Επιτροπής αυτής, λόγω του με¬ 
γάλου ύψους της συναλλαγής, που υπολογίζεται σε 320 
δις δραχμές περίπου και της φήμης που έχουν παγκο- 
σμίως οι συμμετέχουσες στη συγκέντρωση επιχειρήσεις, 
σε συνδυασμό και με τη μεγάλη δημοσιότητα που έλαβε η 
υπόθεση αυτή στις Η ΠΑ, θα επικρατήσει αβεβαιότητα και 
ίσως και σύγχυση στις διεθνείς χρηματιστηριακές αγο¬ 
ρές, στους μετόχους της Ν/οπΡοηθ και στους πελάτες των 
δύο εταιρειών, όσον αφορά τους πραγματικούς λόγους 
που υπαγόρευσαν τη μη ολοκλήρωση της συναλλαγής 
την προκαθορισμένη ημερομηνία. 2) Ένα μήνα μετά τη 
δημόσια ανακοίνωση της υπογραφής της σύμβασης 
(22.4.97) οι τιμές πώλησης κλεισίματος του πακέτου με¬ 
τοχών της ΗθννΙοίΙ ΡηοΙογΟ και της νοπΡοπο στο 
Χρηματιστήριο της Ν. Υόρκης ήταν αντίστοιχα 54,00 και 
52,625 δολλάρια ΗΠΑ ανά μετοχή, δηλαδή αυξήθηκαν κα¬ 
τά 4 και 22,5 δολάρια αντίστοιχα σε σχέση μετηντιμή που 
είχαν την τελευταία, προ της υπογραφής της παραπάνω 


συμφωνίας, ημέρα. Αν δημιουργηθούν υπόνοιες ή διαδο¬ 
θούν φήμες για μη έγκριση της συμφωνίας συγκέντρω¬ 
σης πιθανολογείται ότι η τιμή των μετοχών και των δύο ε¬ 
ταιρειών θα υποστεί καθίζηση με αποτέλεσμα τη ζημία 
των μετόχων αυτών καιτην ανατροπή των οικονομικών δε¬ 
δομένων που έχουν δημιουργηθεί και 3) οι διευθυντές και 
τα στελέχη των δύο εταιρειών και εμμέσως οι ίδιες θα υ- 
ποστούν ζημία, λόγω της υποχρέωσης που έχουν, σύμ¬ 
φωνα με την νομοθεσία των ΗΠΑ, να απόσχουν από οποι¬ 
αδήποτε αγορά ή πώληση μετοχών τριάντα (30) ημέρες 
πριν από την ολοκλήρωση της συναλλαγής μέχρι τη δη¬ 
μοσίευση οικονομικών αποτελεσμάτων, των δύο εταιρει¬ 
ών, που θα αποδεικνύνουν την από κοινού λειτουργία 
τους για τουλάχιστον τριάντα (30) ημέρες, εξού έπεται ό¬ 
τι αν δεν ολοκληρωθεί η συμφωνία μέχρι τις 25.6.97 ο πε¬ 
ριορισμός των συναλλαγών θα συνεχισθεί τουλάχιστον 
μέχρι των μέσων Σεπτεμβρίου 1997. 

Μετά από αυτά και λαμβανομένου υπόψη ότι από την ε¬ 
κτίμηση όλων των παραπάνω αποδεικτικών στοιχείων πι¬ 
θανολογήθηκε ότι από τη σκοπούμενη συγκέντρωση δεν 
θα επηρεασθεί ο ανταγωνισμός στη σχετική αγορά των 
προϊόντων - υπηρεσιών των παραπάνω εταιρειών, πράγ¬ 
μα για το οποίο και δεν συντρέχει περίπτωση επιβολής και 
όρων ή υποχρεώσεων προς το σκοπό εξασφάλισης συν¬ 
θηκών αποτελεσματικού ανταγωνισμού και αποτροπής 
καταστάσεων που θα μπορούσαν να δυσχεράνουν την ε¬ 
κτέλεση τυχόν απαγορευτικής οριστικής απόφασης (άρ¬ 
θρο 4ε παρ. 3 εδ. β του Ν. 703/1977, όπως ισχύει σήμερα), 
πρέπει να γίνει δεκτή η αίτηση και να επιτραπεί στις αι¬ 
τούσες παρέκκλιση από τις υποχρεώσεις που αναφέρο- 
νται στις παρ. 1 και 2 του άρθρου 4ε του Ν. 703/1977, ό¬ 
πως ισχύει τώρα, για τους λόγους αυτούς δέχεται την α¬ 
πό 17.6.77 αίτηση των εταιρειών ΗβννΙβΙΙ ΡβοΙοΓά 
ΟοπιρΗπγ και νοπΡοηθ ΙηοοΓροΓΗΐίοη. 

Επιτρέπει παρέκκλιση από τις υποχρεώσεις που αναφέ- 
ρονται στις παραγράφους 1 και 2 του άρθρου 4ε του Ν. 
703/1977, όπως ισχύει σήμερα, για την μέσω ανταλλαγής 
μετοχών των εταιρειών ΗβννΙβΙΙ ΡβοΙΟΓά Οοιπραηγ και 
Ν/θπΡοπθ ΙηοοΓροΓδΙίοη, πραγματοποιούμενη συγκέντρω¬ 
ση αυτών. 

Η απόφαση εκδόθηκε την 25η Ιουνίου 1997. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ο Πρόεδρος 
ΚΩΝ/ΝΟΣΛΑΣΣΑΔΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



















